So is dit ook met die Seun van die mens: Hy het nie gekom om gedien te word nie, maar om te dien en sy lewe te gee as losprys vir baie mense. (Matteus 20:28)
As Jesus my sou vra hoekom ek op spesiale behandeling en die gebruik van my geestelike titels aandring, of hoekom ek sy kudde outoritêr behandel en manipuleer sodat hulle nooit my lewe kan aanspreek nie, wat gaan ek vir Hom sê? As Jesus vir my sou sê: “Riekert, Ek het jou uitdruklik beveel om nie soos die wêreld te wees nie; Ek het die voorbeeld gestel; Ek het jou aangesê om ’n dienskneg te wees al reken niemand jou nie – tog het jy gekies om My te ignoreer … ” Wat gaan ek vir Jesus sê?